Keegi ei usu, aga minu 9-aastane poeg käis siiani palja käsi ja  palja kurguga. Oleks käinud palja peaga ka, kui poleks mulle üks kord tänaval müts näpus ja kõrvad külmast punased vahele jäänud ja kõvasti võtta saanud. Ok, palja kurguga käib ta siiani, sest mina lihtsalt ei oska ja viitsi talle salli vajalikkust selgeks teha. Aga ühed kobedamad sõrmikud kui need paarikümnekroonised akrüülist nirakad, mis paar viimast päeva suure surmaga kätte pandi, tegin ma talle küll. Ja et asi ahvatlevam kanda tunduks, silmasin helkurpealuud ka peale. Kasutasin selleks laiast  triigitavast helkurlindist lõigatud 5mm ribasid, mis pooleks kokku keerasin (tagakülje liimi tõttu kleepus see ilusti kokku), et mõlemalt poolt helgiks, sest siis ei pea silmamisel jälgima, et helkiv pool ikka peale jääks. Jube tülikas töö, sest pael on ikkagi jäik, aga tulemus on lahe ja kasulik.      Lõng: Novita Isoveli  Vardad: nr 4    EDIT: lisan siia ka pildi, kuidas nad helkimata välja näevad:      Ja mainin veel ka seda, et kuna sissepoole jäi ka selline kõvem lärakas, siis katsin selle omakorda kergelt nõelaga  punudes lõngaga, et vastu käe selga ei kratsiks ja soojem oleks.    Homme samal ajal pean ma aga 1/4 kuni 1/2 valmis haapsalu salliga Kultuurikeskuses Kaja tunnis olema, aga mina pole veel alustanudki.   Piinlikus on hinges, kuigi selles vanuses õpitakse endale, aga ei taha ju, et tore õpetaja seda lugupidamatuseks enda töö (meid õpetada) vastu peaks.  Nii et: täna öösel me ei maga...